Врз основа на член 36 став 1 точка 6 од Законот за локалната самоуправа („Службен весник на РМ“ бр. 05/2002), а во врска со член 22 став 1 точка 4 од Законот за локалната самоуправа („Службен весник на РМ“ бр. 05/2002), член 5 и член 7 од Законот за комунални дејности („Службен весник на РМ“ бр. 95/12,163/13,42/14,44/15,147/15 и 31/16), Советот на општина Вевчани на седницата одржана на ден година ја донесе следната:

**ПРЕДЛОГ - ПРОГРАМА**

**ЗА ИЗГРАДБА, РЕКОНСТРУКЦИЈА И ОДРЖУВАЊЕ НА ЈАВНОТО ОСВЕТЛУВАЊЕ НА ТЕРИТОРИЈАТА НА ОПШТИНА ВЕВЧАНИ ЗА 2020 ГОДИНА**

**I**

Со оваа програма се утврдува начинот, условите и постапката за распределба на средства од Буџетот на Општина Вевчани за 2020 година, програма Ј30 - Јавно осветлување, наменети за изградба и одржување на јавното осветлување на територијата на Општина Вевчани.

**II**

Вкупните планирани средства во буџетот на Општина Вевчани за 2020 година за реализација на оваа програма изнесуваат 1 050 000,00 денари. Средствата за реализација на програмата се обезбедуваат од комуналнатa такса за користење и одржување на јавното осветлување.

**III**

Средствата од дел II на оваа програма се распределуваат за следните намени:

|  |  |  |
| --- | --- | --- |
| **Р.б.** | **Намена** | **Износ (во денари)** |
| 1 | Електрична енергија за јавно осветлување на територијата на општина Вевчани | 700 000,00 |
| 2 | Набавка на материјали за одржување на јавното осветлување на територијата на општина Вевчани | 300 000,00 |
| 3 | Поправки и тековно одржување на системот за јавно осветлувањед на територијата на општина Вевчани | 50 000,00 |
| **В К У П НО** | | **1 050 000,00** |

**IV**

Програмата за изградба и одржување на јавното осветлување на територијата на Општина Вевчани ќе се извршува согласно динамиката на прилив на средства по основ на комунална такса за користење и одржување на уличното осветлување и реалните годишни потреби од одржување или изградба на системот за јавно осветлување, со цел обезбедување на постојана и квалитетна комунална услуга за јавно осветлување за граѓаните на Општина Вевчани**.**

**V**

Оваа програма влегува на сила со денот на објавување во Службен гласник на општина Вевчани.

**СОВЕТ НА ОПШТИНА ВЕВЧАНИ**

**Претседател**

**Душко Ѓурчески**